stanford-oval/wikipedia huggingface dataset:
Baroque Works
Upseeriagentit > Miss Valentine

Miss Valentine on Mr. 5:n pari joka on syönyt Kilo Kilo no Mi (Kilo Kilo Fruit/Kilokilomarjan) jonka avulla hän voi vaihdella hänen painoaan yhdestä kilosta kymmeneen tuhanteen kiloon. Hän käyttää voimiansa murskatakseen vihollisensa alleen tai päivänvarjolla liitääkseen keventää itsensä ja liitää tuulen mukana. Hän voi jopa nostaa vain tietyn ruumiinosansa painoa tai keventää.
Saatuaan selville Olkihattupiraateista Mr. 5 ja Miss Valentine lähtivät Little Gardeniin ja taistelivat Mr. 3:n ja Miss Golden Weekin kanssa. Hänet voittivat yhdellä yhteisiskulla Nami ja Nefertari Vivi.
Koska Little Garden arc. editoitiin englanniksi dubatusta versiosta hänet voitettiin samaan aikaan kuin Mr. 5 "Whiskey Peakissä".
Hän, Mr. 5 ja Miss Golden Week ovat saaneet miniarc.n jossa he lähtevät pelastamaan muita Baroque Worksin jäseniä mutta tipahtavatkin Marine saarelle. Mr. 5 ja Miss Golden Week pääsivät pakoon mutta Miss Valentine napattiin. Samaan aikaan Mr. 2 vaati uusintaottelua Hinaa vastaan ja Miss Valentine pääsi kuin pääsikin pakoon. Sillä aikaa kun Mr. 2 Bon Clay tappeli Hinaa vastaan Mr. 5:lla ja Miss Golden Weekillä oli aikaa pelastaa Miss Valentine ja myöhemmin he ja monet muut Baroque Worksin jäsenet jotka selvisivät vapaaksi perustivat Spider`s Cafen.
Etulinjan agentit > Mr. 6 & Miss Mother's Day

Kumpaakaan ei ole näytetty, mutta on sanottu, että Mr. 6 pyysi Zoroa liittymään Baroque Worksiin. Zoro kuitenkin kieltäytyi mikäli hänestä ei tulisi jengin pomoa. Mr. 6 hyökkäsi ja Zoro tappoi hänet. Miss Mother's Day on pelkkä mysteeri koska hänestä ei ole ollut mitään mainintaa.
Etulinjan agentit > Mr. 7

Mr. 7 on tarkka-ampuja parinsa Miss Father's Dayn kanssa. Hänen kehossaan on monta seiskaa, kuten hänen kulmakarvansa, nenänsä, suu ja ase. Hänen paitansakin on täynnä seiska kuviointeja ja kengätkin ovat seiskan muotoiset. Mr. 7 käyttää animessa paljon 1970-luvun termejä. Hänen keltaisen aseen nimi on Kiiroi Juu (keltapyssy) joka ampuu kuution muotoisia panoksia. Kun Miss Father-s Dayn luoti osuu siihen ne tuottavat yhdessä voimakkaan räjähdyksen. Sir Crocodile antoi heille tehtäväksi vartioida kellotorniin kätkettyä kanuunaa jonka oli tarkoitus räjäyttää keskusta Alabastan pääkaupungissa, Alubarnassa. Mr. 7 käyttää suomalaisessa mangassa paljon "sillä viisiin" lausahduksia. Hänet ja hänen parinsa voitti Nefertari Vivi riikinkukko ketjuviilokki -hyökkäyksellään. Olkihattupiraatit auttoivat kellotornin huipulle.
Etulinjan agentit > Miss Father's Day

Miss Father's Day on Mr. 7:n tarkka-ampuja pari joka pukeutuu sammakkopukuun. Lisäksi hän nauraa "gero gero gero" tyyliin ja gero on japanilainen tulkinta miten sammakot ääntelevät. Hänen aseensa on Gero Gun (Kroaak pistooli) joka ampuu pieniä sammakonmuotoisia luoteja jonka osuttua Mr. 7:n luotiin ne räjähtävät. Hänen ja Mr. 7:n tehtävä oli vartioida kellotorniin kätkettyä kanuunaa jonka oli tarkoitus räjäyttää Alabastan pääkaupunki Alubarnan keskusta ilmaan. Vivi pysäytti hänet ja Mr. 7:n Olkihattupiraattejen avustuksella.
Etulinjan agentit > Mr. 8 & Miss Monday

Mr. 8 (Igaram) tavataan Whiskey Peakissä kaupungin pormestarina. Hänen parinsa on Miss Monday joka on naamioitunut nunnaksi. Paljoa ei hänestä tiedetä mutta hän on lihaksikas nainen joka taisteli Zoroa vastaan Zorolle selvittyä, että kaikki Whiskey Peakin asukkaat ovat palkkionmetsästäjiä. Zoro on pienikokoisempi kuin Miss Monday eikä hänen muskelinsa ole niin paksut kuin Miss Mondayn mutta silti Zoro voitti hänet voimataistelussa tarraamalla hänen päähänsä. Miss Monday purskahti itkuun ja hävisi. Kun Miss Wednesday paljastui Alabastan prinsessa Viviksi joka oli vakooja Miss Monday suojeli häntä Mr. 5:lta ja Miss Valentinelta mutta he voittivat hänet leikiten. Miss Monday todennäköisesti kuoli Miss Valentinen murskatessa hänet alleen. Muutakaan ei voi olettaa sillä Miss Monday on täydellisesti kadonnut sen jälkeen eikä ole esiintynyt sen koommin.
Etulinjan agentit > Mr. 9 & Miss Wednesday

Mr. 9 on Prinsessa Vivin (joka on solluttautunut Baroque Worksiin) pari. Kovin paljoa Mr. 9:stä ei tiedetä mutta hän pukeutuu kuin kuningas (pitää kruunua) ja on akrobaattitaituri jonka aseina toimivat kaksi rautamailaa. Hän ja Vivi (tunnettiin siinä vaiheessa nimellä Miss Wednesday) nähtiin ensimmäisen kerran Laboon miniarc.ssa jossa he aikoivat tappaa Laboon-valaan ruuaksi Whiskey Peakin väelle. Heidän epäonnistuttuaan ja kadotettuaan "Log Pose"n (Grand Compass/Lokitikun) he saivat kyydin Whiskey Peakille Olkihattupiraateilta. Kun Miss Wednesdayn todellinen helkilöllisyys paljastui Mr. 5 ja Miss Valentine yrittivät tappaa hänet. Mr. 9 suojasi häntä mutta Mr. 5 räjäytti hänet ilmaan ja koska häntä ei sen koommin olla nähty voimme olettaa hänen kuolleen vaikka ihmisiä vaikeasti kuolee One Piecessä käytävässä nykyajassa. Menneisyydessä kuolemia sattui pilvin pimein.
Etulinjan agentit > Mr. 10 & Miss Tuesday

Heistä ei ole ollut mitään puhetta.
Etulinjan agentit > Mr. 11 & Miss Thursday

Mr. 11 on etulinjan agentti One Piecessä. Hänen parinsa Miss Thursday ei ole esiintynyt. Mr. 11:lla on pieni osa ennen varsinaista Alabasta arc.n alkamista. Hänet oli sidottu Marine laivan mastoon. Kun Mr. 11 yritti saada itsensä vapaaksi saapui paikalle Upseeriagenttejen kätyreitä "billionsseja". Mr. 11 erehtyi sanomaan heitä "millionsseiksi" jotka ovat etulinjan kätyreitä ja pyysi heitä vapauttamaan hänet. Heillä ei kuitenkaan ollut mitään syytä ja he halusivat nousta arvossaan Baroque Worksissa. Niinpä he Mr. 11 anelusta huolimatta ampuivat hänet. Ampumakohtausta ei näytetty joten ei ole varmaa kuoliko hän vaikka todennäköisyys on enemmän kuoleman puolella kuin selviämisen sillä hänestä ei kuultu mitään sen jälkeen muuta kuin, että hänet ammuttiin.
Etulinjan agentit > Mr. 12 & Miss Saturday

Heistä ei ole mitään tietoa.
Etulinjan agentit > Mr. 13 & Miss Friday, Epäonnekkaat

He ovat Baroque Worksin eläinagentteja. Saukko on saanut nimen Mr. 13 ja korppikotka nimen Miss Friday. He kuljettavat viestejä Mr. 0:lle ja he rankaisevat kaikkia agentteja jotka epäonnistuvat tehtävissään. Mr. 13 piirsi kuvat Namista, Zorosta ja Luffystä joten Mr. 0 sai tietää heistä.
Mr. 13 ja Miss Friday ovat Unluckies (epäonnekkaat) koska ihmiset pitävät perjantain 13 epäonnen päivänä. Tähän parivaljakkoon törmätään ensimmäisen kerran Whiskey Peakissa. He näkyivät myös Little Gardenissa, jossa kaksikko oli menossa katsomaan Mr. 3:a ja Miss Golden Weekia. Heidän päämajassaan oli kuitenkin Sanji ja oltuaan puhelimessa Mr. 0:n kanssa joka luuli häntä Mr. 3:ksi Mr. 13 ja Miss Friday aikoivat tappaa Sanjin mutta tulivatkin itse tyrmätyiksi. Sanji potkaisi Mr. 13 seinään ja käänsi Miss Fridayltä niskat nurin. Taisteluun kului arviolta 10 sekuntia. Kaksikko ei kuitenkaan kuollut, sillä jälkeenpäin heidät nähtiin Merivoimien piirtäjinä.
Mr. 13 käytti aseinaan tassujen näköisiä esineitä joilla oli hyvä raapia ja koputella yhteen. Miss Friday käytti aseinaan konekiväärejä.
Alemmat > Millions

Heitä on 1800 ja he työskentelevät etulinjan agenteille.
Alemmat > Billions

Heitä on 200 ja he työskentelevät upseeriagenteille.
Alemmat > Banchi

Banchi on suuri kilpikonna jota Miss All Sunday käytti kuljetuksiin. Banchi kuljetti mm. upseeriagentteja Spider's Cafelta Rainbaseen. Hänet nähdään cowboy-hattu päässä ja sikari suussa.
-maailma
| --- | --- |
Olkihattupiraatit:   Monkey D. Luffy  Roronoa Zoro  Nami  Usopp  Sanji  Tony Tony Chopper  Nico Robin  Franky  Going Merry  Thousand Sunny 
Ystävät:   Nefertari Vivi  Portgas D. Ace 
Pääviholliset:   Buggy-klovni  Kuro  Don Krieg  Arlong  Baroque Works  Wapol  Bellamy  Ener  Foxy  CP9  Thriller Bark 
Maailmanhallitus:   Smoker  Aokiji 
Merirosvot:   Shanks Punatukka  Valkoparta  Mustaparta  Gold Roger 
One Piece -merirosvoryhmät:   Arlong-merirosvot  Bellamy-piraatit  Buggyn merirosvojoukko  Foxy-piraatit  Krieg-merirosvot  Merirosvoliittouma Apinatarha  Mustan kissan merirosvot  Mustaparta-merirosvot  Olkihattupiraatit  Peltikunkku-merirosvot  Punapää-merirosvot  Thriller Bark  Valkoparta-merirosvot 
Muita organisaatioita:   Maailmanhallitus  Merivoimat Merivoimien jäsenet  Kaapparilordi  Cipher Pol  Baroque Works  Skypiean papisto  Shandiat  Galley-La Company  Frankyn perhe  Yonkou 
Muuta:   One Piecen paikat  Grand Line 
Mr. 1
Miss Doublefinger
Mr. 3
Miss Golden Week
Mr. 4
Miss Merry Christmas
Lassoo
Miss Valentine
Abolhasan Saba

Abolhasan Saba
Abolhasan Saba (pers. ‏ابوالحسن صبا‎; 1902 Teheran – 1957) oli iranilainen säveltäjä ja muusikko. Hän soitti lukuisia eri soittimia, mutta tuli tunnetuimmaksi osaamisestaan viulun- ja setarinsoitossa.
Saba oppi setarinsoiton perusteet Mirza Abdollahilta. Hän jatkoi opintojaan ja täydensi ne Darvish Khanin johdolla. Vuonna 1927 Saba lähetettiin johtamaan Rashtin konservatoriota. Ollessaan alueella hän keräsi paikallisia melodioita, joista muodostuneet kokoelmat vaikuttivat myöhemmin myös hänen omiin sävellyksiinsä. Muiden toimiensa ohella Saba rakensi soittimia itse.
Saban johdolla opiskelivat monet merkittävimpiin kuuluneet iranilaisen musiikin toimijat, kuten Hossein Tehrani, Ali Tajvidi, Faramarz Payvar ja Hossein Dehlavi. Saba opetti sekä musiikin teoriaa että esittävää taidetta. Hän kuoli vuonna 1957 ja tuli haudatuksi Teheranin Zahiroddolen hautausmaalle.
Aiheesta muualla

IMSLP: nuotteja
AMD K6

AMD K6 on AMD:n valmistama Intel Pentium -tason suoritin. Se on AMD K5:n seuraaja. K6 perustuu NexGenin suunnittelemaan Nx686-suorittimeen. K6:tta valmistettiin kahdella eri ytimellä. Sen kellotaajuus on 166, 200, 233, 266 tai 300 megahertsiä. Sen seuraajia ovat AMD K6-2 ja AMD K6-III.
Tekniset tiedot

AMD K6 sisältää 8,8 miljoonaa transistoria. Siinä on 64 kilotavua L1-välimuistia, 32 kilotavua datalle ja 32 kilotavua käskyille. Se tukee MMX-käskyjä, käyttää 66 megahertsin väylää ja liitetään Socket 7 -suoritinkantaan. Suorittimen liukuhihnan pituus on 5-6 vaihetta riippuen suoritettavasta käskystä, ja se pystyy suorittamaan kahta eri käskyä rinnakkain.
Liukulukuyksikkö ei ollut liukuhihnoitettu, joten liukulukulaskennan suorituskyvyssä K6 hävisi Intel Pentiumille ja Intel Pentium Prolle. Liukulukusuorituskyky oli kuitenkin selvästi parempi kuin Cyrixin suorittimissa.
K6 pilkkoi suurimman osan suoritettavista CISC-käskyistä RISC-tyylisiksi mikro-operaatioiksi, joita prosessoriydin sisäisesti suoritti. Monimutkaisemmat käskyt suoritettiin silti edelleen mikrokoodilla, kuten kaikissa myöhäisemmissäkin x86-suorittimissa.
K6 osasi dynaamisesti uudelleenjärjestellä suoritettavan ohjelmakoodin käskyjä paremman suorituskyvyn saamiseksi, toisin kuin Intel Pentium, joka suoritti käskyt aina samassa järjestyksessä kuin miten ne koodissa esiintyivät. K6:ssa oli myös aikaansa nähden melko kehittynyt haarautumisenennustin.
Eri ydinten erot:
Tekniset tiedot > K6 (Model 6)

0,35 mikrometrin prosessi
Julkaistiin 2. huhtikuuta 1997
Käyttöjännite 2,9 volttia (166, 200) tai 3,2/3,3 volttia (233)
Kellotaajuus 166, 200 tai 233 megahertsiä
Tekniset tiedot > K6 "Little Foot" (Model 7)

0,25 mikrometrin prosessi
Julkaistiin 6. tammikuuta 1998
Käyttöjännite 2,2 volttia
Kellotaajuus 200, 233, 266 tai 300 megahertsiä
Aiheesta muualla

Wikimedia Commonsissa on kuvia tai muita tiedostoja aiheesta .
Suorittimen esittely AMD:n sivulla
Original K6 (model 6)
K6 "Little Foot" (model 7)
Cantorin lause (geometria)

Euklidisessa geometriassa Cantorin lause kuuluu seuraavasti: Jännenelikulmion sivujen keskinormaalit leikkaavat samassa pisteessä. Kyseinen piste on nelikulmiota ympäröivän ympyrän keskipiste.
Aboa Mare

Aboa Mare on merenkulkualan oppilaitos Turussa. Se on toiminut historiansa aikana useilla nimillä. Se aloitti toimintansa Turussa vuonna 1813. Sen nimi oli vuodesta 1918 Navigationsinstitutet vid Åbo svenska sjöfartsläroanstalt. Moninaisten vaiheiden jälkeen se sai nimen Aboa Mare 2000-luvulla.
Rehtorit

1818–1833 August Hagelstam, laivaston majuri
1833–1845 Erik Benzelstierna, merikapteeni
1845–1865 Bror Ekelund, merikapteeni
Myöhemmin rehtorit ovat olleet koulutukseltaan merikapteeneja ja valmistuneet Turun merenkulkuoppilaitoksesta:
1865–1890 Carl Stenius
1890–1915 Gustaf Mattsson
1916–1924 Erik Tengström
1925–1928 Napoleon Ceder
1928–1929 O. Jansson
1929–1931 J. Lagström
1931–1936 K. Päiviö
1936–1948 A. Relander
1948–1972 B. Forman
1972–1974 H. Myrén
1974–1976 P. Forsberg
1976–1996 Bo Gyllenberg
1996–1997 Antti Palola
1998–2001 M. Forsén
2002–2020 Per-Olof Karlsson
2020-2023 Micael Vuorio
2023- Riku Anttila
Agnes Butcher

Agnes Butcher (myöhemmin Agnes Boucher; s. 11. huhtikuuta 1915 Edmonton) on kanadalainen pianisti ja pianopedagogi. Hän aloitti pianonsoiton opintonsa Brockvillessä, Ontariossa vuonna 1920, muutti Hamiltoniin 1924 ja opiskeli William Hewlettin johdolla. Vuonna 1934 Butcher jatkoi opintojaan Torontossa Viggo Kihlin ja Charles Peakerin johdolla, ja lisäksi vuodesta 1932 hän opetti itse Hamiltonin konservatoriossa. Hän teki ammattimaisen debyyttinsä vuonna 1935 esiintymällä Camille Saint-Saënsin toisen pianokonserton solistina Toronton Massey Hallissa.
Butcher asui vuosina 1938–1940 Unkarissa, jossa hän sai opetusta Béla Bartókilta. Elokuussa 1944 hän kantaesitti Healey Willanin c-mollikonserton, joka oli hänelle omistettu. Hän konsertoi Euroopassa, Kanadassa ja Yhdysvalloissa; hän oli muun muassa Hamiltonin filharmonisen orkesterin solistina vuonna 1953. Butcher lähti vuonna 1968 Maltalle ja vietti suurimman osan 1970-luvusta Ranskassa, Espanjassa, Italiassa ja Englannissa. Vuonna 1980 hän palasi Kanadaan. Hän soitti viimeisen resitaalinsa vuonna 1984. Ohjelmistoon kuului Beethovenin, Schumannin, Bartókin ja Rahmaninovin teoksia. Tuohon aikaan Butcher oli jo ottanut käyttöön sukunimen Boucher.
Vuonna 1987 Boucher antoi yli 200 pianonuotin kokoelman McMasterin yliopistolle. Kokoelmaan kuuluu muun muassa Willanin konserton käsikirjoitus. Vuonna 1987 Boucher lähti Canterburyyn, Englantiin, jossa hänen projekteihinsa kuului Bartókia käsittelevän kirjan kirjoittaminen.
Agnes Arber

Agnes Arber vuonna 1911.
Agnes Robertson Arber (23. helmikuuta 1879 – 22. maaliskuuta 1960) oli brittiläinen biologi. Hän tutki kasvien rakennetta, etenkin  yksisirkkaisia kasveja. Hän opiskeli Lontoon ja Cambridgen yliopistoissa. Hänen tunnetuin teoksensa on Herbals, Their Origin and Evolution (1912), joka esittelee vuosina 1470–1670 julkaistuja kasvien määritysoppaita.
Arber pääsi ensimmäisenä naispuolisena kasvitieteilijänä Royal Societyn jäseneksi vuonna 1946. Hän oli myös ensimmäinen nainen, joka sai Linnean Societyn kultamitalin.
Bremanger

Bremanger on Norjan kunta Vestlandin läänissä. Sen rajanaapureita ovat idässä Gloppen ja etelässä Kinn. Lisäksi sillä on vesirajaa Stadin kunnan kanssa pohjoisessa.
Kuntaan kuuluu mannermaaosan lisäksi kolme suurta saarta, Bremangerlandet (153 km²), Rugsundøy (10,7 km²) ja Frøya (17,5 km²). Asutus on levinnyt suhteellisen tasaisesti. Kunnan hallinnollinen keskus on Svelgenin taajama mannermaalla. Bremangerlandetilla asuu noin 1200 asukasta. Frøyan saarella sijaitsee Kalvågin taajama ja Bremangerlandetilla Bremangerin taajama. Vuoden 2022 alussa Bremangerissa oli 3 521 asukasta.
Talous

Kunnan suurin yritys on Elkem Bremanger -rautatehdas Svelgenissä.
Nähtävyydet

Bremangerissa on suuri Vingenin kalliopiirrosalue, joka käsittää yli 2 000 kuvaa.
Tunnettuja henkilöitä

Nikolai Astrup (1880–1928), taidemaalari
Heidi Grande Røys (s. 1967), poliitikko
Aiheesta muualla

Kuvia tai muita tiedostoja aiheesta Bremanger Wikimedia Commonsissa
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja
Burgersdorp

| Burgersdorp |
| --- | --- |

Valtio:  Etelä-Afrikka
Provinssi:  Itä-Kap
Perustettu:  1846
Pinta-ala:  
 – Kokonaispinta-ala:  30,9 km²
Korkeus:  1 405 m
Väkiluku (2011):  15 991
 – Väestötiheys:  517 as./km²
Infobox OKVirheellinen NIMI-arvo: 
Burgersdorp on kaupunki Etelä-Afrikassa Itä-Kapin provinssissa. Kaupungissa oli noin 16 000 asukasta vuoden 2011 väestönlaskennassa.
Ilmasto

Burgersdorpissa on Köppenin ilmastoluokituksen mukaan keskileveysasteiden aroilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 15 °C ja keskimääräinen sademäärä 480 millimetriä. Tammikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 7 °C. Sateisin kuukausi on maaliskuu, jolloin sataa keskimäärin noin 80 millimetriä. Heinäkuu puolestaan on kuivin kuukausi. Silloin keskimääräinen sadanta on 13 millimetriä.
Aiheesta muualla

Kuvia tai muita tiedostoja aiheesta Burgersdorp Wikimedia Commonsissa
Burghart Klaußner

Burghart Klaußner vuonna 2018.
Burghart Klaußner (myös: Klaussner, s. 13. syyskuuta 1949 Berliini) on saksalainen näyttelijä.
Klaußner on esiintynyt muun muassa elokuvissa Goodbye Lenin (2003), Kylläisyyden päiväsi ovat luetut (2004) ja Valkoinen nauha (2009). Elokuvassa Valtio vastaan Fritz Bauer (2015) hän näytteli nimihenkilö Fritz Baueria. Televisiorooleja Klaußnerilla on ollut esimerkiksi sarjoissa The Crown ja Hotelli Adlon – elämää suurempi tarina.
Valikoitu filmografia

Lasten leikit (Kinderspiele, 1992)
Goodbye Lenin (Good Bye, Lenin!, 2003)
Kylläisyyden päiväsi ovat luetut (Die fetten Jahre sind vorbei, 2004)
Requiem (2006)
Lukija (The Reader, 2008)
Valkoinen nauha (Das weiße Band – Eine deutsche Kindergeschichte, 2009)
Diplomatia (Diplomatie, 2014)
Inbetween Worlds (Zwischen Welten, 2014)
Elser – yksin Hitleriä vastaan (Elser – Er hätte die Welt verändert, 2015)
Valtio vastaan Fritz Bauer (Der Staat gegen Fritz Bauer, 2015)
Hiljainen vallankumous (Das schweigende Klassenzimmer, 2018)
Aiheesta muualla

Burghart Klaußner Internet Movie Databasessa. (englanniksi)
Afrikan tulvat 2007

Afrikan tulvat 2007 syntyivät jokien tulviessa loppukesällä ja alkusyksystä pitkään jatkuneiden runsaiden sateiden takia. Tulvia esiintyi yhtä aikaa mantereen itä- ja länsilaidalla yhteensä 12 maassa. Syyskuun puolivälissä tulvien arvioitiin vaikuttavan puolentoista miljoonan ihmisen elämään.
Länsi-Afrikka

Lännessä pahiten kärsi Ghana, jonka pohjoisosa julistettiin katastrofialueeksi, kun Voltajoen alemmat haarat tulvivat. Siellä pahimmat sateet tulivat elokuun lopulla 24.–29. elokuuta, mutta sateet jatkuivat päivittäin myös syyskuun puolella. Tulvaa pahensi padon aukaisu Burkina Fason puolella. Yhteensä ainakin 20 ihmistä sai surmansa. Useita siltoja hajosi ja patoja murtui. Punaisen Ristin mukaan noin 400 000 ihmistä menetti kotinsa.
Tulvasta kärsineet alueet muodostavat Ghanan vilja-aitan, jonka maanviljely on paljolti riippuvainen jokivedellä kastelusta. Tulvat tuhosivat sadon, ja maahan odotettiin lähikuukausina laajamittaista nälänhätää. Avustustyöntekijät pelkäsivät myös kulkutautien, kuten koleran, leviämistä.
Muita tulvasta kärsiviä maita olivat Togo, Niger, Nigeria, Liberia, Mali ja Burkina Faso. Burkina Fasossa tulvien arvellaan olleen pahimmat 54 vuoteen.
Itä-Afrikka

Itä-Afrikassa kärsivät Sudan, Uganda, Etiopia, Kenia ja Ruanda.
YK:n avustusjärjestö WFP avusti Etiopiassa 60 000 ihmistä.
Bose Corporation

| Bose Corporation |
| --- | --- |

Perustettu:  1964
Perustaja:  Amar Bose
Toimitusjohtaja:  Amar Bose
Kotipaikka:  Framingham, Massachusetts, Yhdysvallat
Toimiala:  äänentoistojärjestelmät
Tuotteet:  kaiuttimet, kuulokkeet
Liikevaihto:  3,8 mrd. dollaria (2017)
Kotisivu:  global.bose.com
Infobox OKVirheellinen NIMI-arvo: 
Bose TriPort -kuulokkeet.
Bose Corporation on yhdysvaltalainen äänentoistoalan yritys, jonka Amar Bose perusti vuonna 1964. Yrityksen kotipaikka on Framinghamissa, Massachusettsissa. Yhdysvaltojen lisäksi yrityksellä on toimintoja myös Euroopassa, Kanadassa, Australiassa, Aasiassa ja Etelä-Amerikassa.
Bosen liikevaihto vuonna 2017 oli 3,8 miljardia Yhdysvaltain dollaria. Kotitalouksien lisäksi Bosen äänentoistojärjestelmiä on käytössä muun muassa autoissa, olympiastadioneilla, Broadway-teattereissa ja Sikstuksen kappelissa. Avaruussukkulassa on käytössä Bosen vastamelujärjestelmä.
Aiheesta muualla

Wikimedia Commonsissa on kuvia tai muita tiedostoja aiheesta .
Bosco Ntaganda

Bosco Ntaganda on Ruandassa syntynyt sotarikoksista tuomittu entinen kongolaiskenraali. Kansainvälinen rikostuomioistuin syytti Ntagandaa lapsisotilaiden värväämisestä, murhista, etnisistä puhdistuksista ja raiskauksista Kongon demokraattisen tasavallan sisällissodassa 2000-luvun alussa. Ntaganda antautui Yhdysvaltain suurlähetystölle Ruandan pääkaupungissa Kigalissa 18. maaliskuuta 2013. Ntaganda kuljetettiin Alankomaihin Haagin kansainvälisessä rikostuomioistuimessa alkavaa oikeudenkäyntiä varten ja hänen ensimmäinen kuuleminen oikeudessa oli 26. maaliskuuta 2013. Vuonna 2019 Ntaganda rikoksista ihmisyyttä vastaan 30 vuodeksi vankeuteen.